Prioritățile șefei interimare a DNA: Combaterea corupției la nivel înalt cu respectarea normelor procedurale și a drepturilor fundamentale ale cetățenilor

Anca Jurma, care a preluat joi funcţia de procuror-şef al DNA, a declarat că ”prioritatea absolută” a instituției va fi ”respectarea normelor procedurale și a drepturilor fundamentale ale cetățenilor”.

„DNA este atât o parte a sistemului judiciar românesc, cât şi o autoritate naţională anticorupţie (…) Direcţia are o răspundere majoră în îndeplinirea mandatului pe care legea i-l conferă şi anume combaterea corupţiei la nivel înalt (…) DNA va trebui să rămână în continuare o instituţie puternică, independentă şi relevantă, atât timp cât România se confruntă cu fenomenul corupţiei”, a mai spus Anca Jurma, potrivit Agerpres.

Ea a precizat că se va strădui să asigure „un interimat echilibrat” şi i-a mulţumit fostei şefe a DNA, Laura Codruţa Kovesi.

Foto: InquamPhotos / Octav Ganea